Document ID: 32012D0752

KOMISIJAS ĪSTENOŠANAS LĒMUMS
(2012. gada 4. decembris),
ar ko laboratorijām bijušajā Dienvidslāvijas Maķedonijas Republikā atļauj veikt seroloģiskos testus trakumsērgas vakcīnu efektivitātes pārraudzīšanai
(izziņots ar dokumenta numuru C(2012) 8757)
(Dokuments attiecas uz EEZ)
(2012/752/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. panta 2. punktu,
tā kā:
(1)
Ar Lēmumu 2000/258/EK iestāde Agence française de sécurité sanitaire des aliments (AFSSA) Nansī, Francija (kopš 2010. gada 1. jūlija iekļauta Agence nationale de sécurité sanitaire de l’alimentation, de l’environnement et du travail, ANSES), ir izraudzīta par īpašo iestādi, kas atbildīga par tādu kritēriju noteikšanu, kas vajadzīgi seroloģisko testu standartizācijai, lai pārraudzītu trakumsērgas vakcīnu efektivitāti.
(2)
Turklāt minētajā lēmumā paredzēts, ka ANSES ir jādokumentē to laboratoriju novērtējums trešās valstīs, kuras pieteikušās veikt seroloģiskos testus trakumsērgas vakcīnu efektivitātes pārraudzīšanai.
(3)
Bijušās Dienvidslāvijas Maķedonijas Republikas kompetentā iestāde ir iesniegusi pieteikumu, lai saņemtu atļauju minētās trešās valsts Veterinārijas institūta trakumsērgas laboratorijā veikt šādus seroloģiskos testus. Minētajam pieteikumam ir pievienots ANSES2012. gada 3. septembra ziņojums par minētās laboratorijas pozitīvu novērtējumu.
(4)
Tādēļ šai laboratorijai būtu jādod atļauja veikt seroloģiskos testus trakumsērgas vakcīnu efektivitātes pārraudzīšanai suņiem, kaķiem un seskiem.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Saskaņā ar Lēmuma 2000/258/EK 3. panta 2. punktu šādā laboratorijā ļauj veikt seroloģiskos testus, lai pārraudzītu trakumsērgas vakcīnu efektivitāti suņiem, kaķiem un seskiem:
Laboratory for Rabies of the Veterinary Institute
Faculty of Veterinary Medicine
Lazar Pop-Trajkov 5-7
1000 Skopje
Bijusī Dienvidslāvijas Maķedonijas Republika
2. pants
Šo lēmumu piemēro no 2013. gada 1. janvāra.
3. pants
Šis lēmums ir adresēts dalībvalstīm.
Briselē, 2012. gada 4. decembrī

Labels: 7
18
0
6